**ตัวอย่าง**

**ตัวอย่างข้อบังคับสมาคม**

ข้อบังคับ

สมาคมฌาปนกิจสงเคราะห์

พ.ศ. **๒๕.......**

\_\_\_\_\_\_\_\_\_\_\_\_\_\_\_\_\_\_\_\_\_

ข้อ ๑ ข้อบังคับนี้เรียกว่า “ ข้อบังคับสมาคมฌาปนกิจสงเคราะห์.................................. พ.ศ. ....”

ข้อ ๒ ข้อบังคับนี้ให้ใช้บังคับ นับตั้งแต่วันที่นายทะเบียนสมาคมฌาปนกิจสงเคราะห์ประจำท้องที่เทศบาล /องค์การบริหารส่วนตำบล .............................................. รับจดทะเบียน

ข้อ ๓ เครื่องหมายของสมาคมฌาปนกิจสงเคราะห์**........................................................**เป็นรูปลักษณะมีความหมายว่า**......................................................................................................... ......................................................................................................................................................................................................................................................................................................................**

**หมวด ๑**

**บททั่วไป**

**\_\_\_\_\_\_\_\_\_\_\_\_\_\_\_\_\_\_**

ข้อ ๔ ในข้อบังคับนี้

 “สมาคม” หมายความว่า สมาคมฌาปนกิจสงเคราะห์.....................................................

 “สมาชิก” หมายความว่า สมาชิกของสมาคมฌาปนกิจสงเคราะห์ .......................................

 “คณะกรรมการ” หมายความว่า คณะกรรมการดำเนินกิจการของสมาคมฌาปนกิจสงเคราะห์...............................................................

“นายกสมาคม” หมายความว่า นายกสมาคมฌาปนกิจสงเคราะห์...........................

“กรรมการ” หมายความว่า กรรมการดำเนินกิจการของสมาคมฌาปนกิจสงเคราะห์.................

“เงินค่าสมัคร” หมายความว่า เงินที่เรียกเก็บจากผู้ซึ่งสมัครเข้าเป็นสมาชิกของสมาคมฌาปนกิจสงเคราะห์.................................................

 “เงินค่าบำรุง” หมายความว่า เงินที่เรียกเก็บจากสมาชิกเป็นรายเดือนหรือรายปี เพื่อเป็นค่าใช้จ่ายในการดำเนินการของสมาคมฌาปนกิจสงเคราะห์................................................

 “เงินสงเคราะห์” หมายความว่า เงินที่สมาชิกร่วมกันออกช่วยเหลือเป็นค่าจัดการศพหรือค่าจัดการศพและสงเคราะห์ครอบครัวของสมาชิกซึ่งถึงแก่ความตาย รวมทั้งเป็นค่าใช้จ่ายเพื่อดำเนินกิจการของสมาคมฌาปนกิจสงเคราะห์.......................

 “เงินสงเคราะห์ล่วงหน้า” หมายความว่า เงินที่สมาคมฌาปนกิจสงเคราะห์........................เรียกเก็บไว้ล่วงหน้าเพื่อสำรองจ่ายเป็นเงินสงเคราะห์เมื่อสมาชิกคนใดคนหนึ่งถึงแก่ความตาย

“นายทะเบียน” หมายความว่า นายทะเบียนสมาคมฌาปนกิจสงเคราะห์ประจำท้องที่เทศบาล /องค์การบริหารส่วนตำบล ...........................

“นายทะเบียนกลาง” หมายความว่า อธิบดีกรมกิจการสตรีและสถาบันครอบครัว

“ปลัดกระทรวง” หมายความว่า ปลัดกระทรวงการพัฒนาสังคมและความมั่นคงของมนุษย์

**หมวด ๒**

**วัตถุประสงค์**

ข้อ ๕ สมาคมมีวัตถุประสงค์เพื่อทำการสงเคราะห์ซึ่งกันและกันในการจัดการศพ หรือการจัดการศพและสงเคราะห์ครอบครัวของสมาชิกซึ่งถึงแก่ความตาย โดยมิได้ประสงค์จะหากำไรหรือรายได้เพื่อแบ่งปันกัน การถึงแก่ความตายให้รวมถึงการตกเป็นคนสาบสูญตามคำสั่งศาล

**หมวด ๓**

**ที่ตั้งสำนักงาน และวันเวลาเปิดทำการ**

ข้อ ๖ สำนักงานของสมาคมตั้งอยู่ที่ เลขที่.....หมู่ที่............ถนน…………………....................

ตำบล/แขวง....................................อำเภอ/เขต....................................จังหวัด…………………………..

รหัสไปรษณีย์ ........ โทรศัพท์.............................. โทรสาร ...............................

ข้อ ๗ สมาคมจะปิดทำการในวัน ........ ถึง ......... ระหว่างเวลา ......... น. ถึงเวลา ........ น.

หมวด ๔

วิธีการรับสมาชิก และการขาดจากสมาชิกภาพ

ข้อ ๘ ผู้ที่ประสงค์จะสมัครเข้าเป็นสมาชิกของสมาคมต้องยื่นใบสมัครตามแบบของสมาคม
ด้วยตนเอง ณ ที่ตั้งสำนักงานของสมาคม ในวันเวลาเปิดทำการ

ข้อ ๙ ผู้สมัครเข้าเป็นสมาชิกต้องมีคุณสมบัติ ดังต่อไปนี้

(๑) เป็นผู้บรรลุนิติภาวะ

(๒) ไม่เป็นบุคคลล้มละลาย หรือเป็นคนไร้ความสามารถ

(๓) มีสุขภาพสมบูรณ์แข็งแรง

(๔) มีอายุในวันสมัครไม่เกิน ..... ปีบริบูรณ์ (ต้องไม่มีการประกาศขยายเพิ่มเติมในภายหลัง)

(๕) ............................

ข้อ ๑๐ ผู้สมัครเข้าเป็นสมาชิกต้องแนบเอกสารหลักฐาน ดังต่อไปนี้

 (๑) สำเนาบัตรประจำตัวประชาชน หรือสำเนาบัตรประจำตัวเจ้าหน้าที่ของรัฐ

(๒) สำเนาทะเบียนบ้าน

(๓) ใบรับรองแพทย์แผนปัจจุบันชั้นหนึ่งจากสถานพยาบาลของรัฐตามกฎหมายว่าด้วยสถานพยาบาล

(๔) .......................................................................................................................

ข้อ ๑๑ ผู้สมัครเข้าเป็นสมาชิก จะมีสมาชิกภาพสมบูรณ์ เมื่อพ้นกำหนด ..... วัน นับแต่วันที่คณะกรรมการมีมติรับเข้าเป็นสมาชิก และได้ชำระเงินค่าสมัครแก่สมาคมแล้ว ยกเว้นสมาชิกภาพของผู้เริ่ม
ก่อการจัดตั้งสมาคมจะเริ่มตั้งแต่วันที่นายทะเบียนรับจดทะเบียนสมาคมและได้ยื่นใบสมัครเข้าเป็นสมาชิกไว้แล้ว เงินค่าสมัครสมาคมจะไม่คืนให้ผู้สมัคร ไม่ว่ากรณีใด ๆ ทั้งสิ้น หรือสมาชิกภาพจะสมบูรณ์ เมื่อ

 (๑) คณะกรรมการมีมติรับเข้าเป็นสมาชิก

 (๒) ในวันยื่นใบสมัคร (เลือกปฏิบัติได้ ๑ วิธี)

ข้อ ๑๒ สมาคมจะมอบหลักฐานการเป็นสมาชิกในรูปสมุดชำระเงินประจำตัวสมาชิกให้แก่สมาชิกทุกคน สมาชิกของสมาคมจะมีหมายเลขประจำตัวสมาชิกได้หมายเลขเดียวเท่านั้น

ข้อ ๑๓ ผู้สมัครเข้าเป็นสมาชิกจะต้องระบุชื่อผู้จัดการศพ และผู้ที่ประสงค์ให้ได้รับเงินสงเคราะห์
ซึ่งต้องเป็นบุคคลในครอบครัวของตน ตามข้อ ๒๓ ไว้ในใบสมัคร ถ้ามีการเปลี่ยนแปลงผู้จัดการศพ และผู้รับเงินสงเคราะห์ในภายหลัง สมาชิกต้องแจ้งให้สมาคมทราบเป็นหนังสือตามแบบที่สมาคมกำหนด

ข้อ ๑๔ สมาชิกภาพย่อมสิ้นสุดลง ในกรณีดังต่อไปนี้

 (๑) ตาย

 (๒) ลาออก เป็นหนังสือตามแบบที่สมาคมกำหนด และให้มีผลตั้งแต่

 ๑. วันที่ยื่นหนังสือขอลาออก

 ๒. วันที่นายกสมาคมอนุมัติ

 ๓. วันที่คณะกรรมการมีมติให้ออก (เลือกปฏิบัติได้ ๑ วิธี)

 (๓) ที่ประชุมใหญ่มีมติให้ออก

 (๔) ถูกคัดชื่อออกเนื่องจากขาดส่งเงินสงเคราะห์ โดยสมาคมแจ้งเป็นหนังสือให้ไปชำระเงินสงเคราะห์ตามข้อ ๑๙ แล้ว จำนวน ..... ครั้ง แต่ละครั้งมีระยะเวลาห่างกัน ..... วัน ซึ่งครั้งสุดท้ายได้ทำหนังสือลงทะเบียนแบบตอบรับ หรือสมาคมติดต่อหาหลักแหล่งที่อยู่ไม่ได้ และคณะกรรมการพิจารณาแล้วมีมติให้พ้นจากสมาชิกภาพ (อาจเปลี่ยนแปลงตามความเหมาะสมของแต่ละสมาคม)

การสิ้นสุดสมาชิกภาพตามข้อนี้ สมาชิกไม่มีสิทธิเรียกเงินค่าสมัคร เงินค่าบำรุง และเงินสงเคราะห์
ที่ได้ชำระตามข้อบังคับนี้คืนจากสมาคม เว้นแต่เงินสงเคราะห์ล่วงหน้าที่ยังไม่ได้ตกอยู่ในความผูกพันที่จะต้องจ่ายเป็นเงินสงเคราะห์ให้แก่สมาชิกที่ถึงแก่ความตาย

ข้อ ๑๕ สมาคมจะแจ้งเป็นหนังสือให้สมาชิกที่ขาดจากสมาชิกภาพ ตามข้อ ๑๔ (๒) (๓) และ (๔) เพื่อทราบนับแต่วันที่ที่ประชุมมีมติ ภายใน .... วัน สมาชิกที่พ้นจากสมาชิกภาพตามข้อ ๑๔ (๔) มีสิทธิอุทธรณ์ต่อสมาคมภายใน .... วัน นับแต่วันที่ได้รับหนังสือให้คณะกรรมการวินิจฉัยให้แล้วเสร็จ ภายใน .... วัน นับแต่วันที่ยื่นอุทธรณ์ คำวินิจฉัยของคณะกรรมการให้เป็นที่สุด

หมวด ๕

เงินค่าสมัคร เงินค่าบำรุง และเงินสงเคราะห์

ข้อ ๑๖ ผู้สมัครเข้าเป็นสมาชิกของสมาคม ต้องชำระเงินค่าสมัครเป็นเงินคนละ .... บาท
และเมื่อสมาคมมีมติรับเข้าเป็นสมาชิกตามข้อ ๑๒ แล้ว จะต้อง ชำระเงินให้แก่สมาคมดังนี้

 (๑) เงินค่าบำรุงปีละ ๕๐ บาท

 (๒) เงินสงเคราะห์ล่วงหน้า เป็นเงิน ...... บาท (............................)

 (เงินสงเคราะห์ล่วงหน้า ต้องได้รับมติจากที่ประชุมใหญ่สามัญครั้งแรก และเมื่อมีการเปลี่ยนแปลงต้องมีมติจากที่ประชุมใหญ่ทุกครั้ง)

ข้อ ๑๗ เมื่อสมาชิกของสมาคมคนใดคนหนึ่งถึงแก่ความตาย สมาชิกทุกคนมีหน้าที่ต้องชำระ
เงินสงเคราะห์นั้น รายละ ....... บาท (........................)

ข้อ ๑๘ การชำระเงินค่าสมัคร เงินค่าบำรุง เงินสงเคราะห์หรือเงินสงเคราะห์ล่วงหน้าให้ชำระได้
ในกรณีดังต่อไปนี้

 (๑) ชำระกับเจ้าหน้าที่ ณ สำนักงานของสมาคม หรือสถานที่ที่สมาคมกำหนด

 (๒) โอนเงินเข้าบัญชีเงินฝากของสมาคม บัญชีเลขที่ ........... ธนาคาร.............. สาขา......

 (๓) หักจากบัญชีเงินฝากของสมาชิก โดยได้รับความยินยอมจากสมาชิกเจ้าของบัญชีแล้ว

 (๔) ชำระที่เคาน์เตอร์ธนาคาร ............. / 7-11 /Big C /Lotus

 (๕) วิธีอื่นๆ ฯลฯ

การรับเงินทุกประเภท สมาคมจะออกหลักฐานการรับเงินทุกครั้งตามแบบที่สมาคมกำหนด

ข้อ ๑๙ การชำระเงินสงเคราะห์ ตามข้อ ๑๘ สมาชิกต้องชำระให้สมาคมภายใน …. วัน นับแต่วันที่ได้รับแจ้งการตายของสมาชิกหรือได้รับหนังสือจากสมาคมให้ไปชำระเงิน (ระยะเวลาต้องสอดคล้องกับข้อ ๑๔ (๔))

 ข้อ ๒๐ สมาคมจะเรียกเก็บเงินสงเคราะห์ล่วงหน้าจากสมาชิกเพื่อสำรองจ่ายเป็นค่าจัดการศพ
 และสงเคราะห์ครอบครัว จำนวน ..... ศพ เป็นเงิน ..... บาท และสมาคมจะคืนให้แก่สมาชิกเท่าที่สมาชิกผู้นั้นยังไม่ตกอยู่ในความผูกพันที่จะต้องจ่ายเงินสงเคราะห์ (ต้องสอดคล้องกับข้อ ๑๗)

หมวด ๖

สิทธิและหน้าที่ของสมาชิก

ข้อ ๒๑ สมาชิกมีสิทธิดังต่อไปนี้

 (๑) แสดงความคิดเห็นเกี่ยวกับกิจการของสมาคมต่อคณะกรรมการและเรียกร้องให้คณะกรรมการ กระทำหรืองดเว้นการกระทำเพื่อประโยชน์ของสมาคม

 (๒) เข้าร่วมประชุมใหญ่ของสมาคม และลงสมัครรับเลือกตั้งเป็นกรรมการเพื่อบริหารงาน สมาคม รวมทั้งออกเสียงลงคะแนนทุกครั้ง

 (๓) ขอตรวจสอบบัญชีและเอกสารที่เกี่ยวข้อง เพื่อทราบการดำเนินกิจการของสมาคมในวัน เวลาเปิดทำการ

 (๔) ลงชื่อร่วมกันไม่น้อยกว่า ๕๐ คน หรือจำนวนไม่น้อยกว่าหนึ่งในห้าของจำนวนสมาชิกทั้งหมดร้องขอต่อคณะกรรมการให้เรียกประชุมใหญ่วิสามัญเพื่อการใดการหนึ่งเมื่อใดก็ได้

 (๕) ร้องขอต่อนายทะเบียนให้ส่งเพิกถอนมติของที่ประชุมใหญ่ของสมาคม ถ้าได้นัดเรียก หรือได้ประชุมกันหรือได้ลงมติฝ่าฝืนต่อกฎหมายหรือข้อบังคับของสมาคมและต้องร้องขอ ภายใน ๓๐ วัน นับแต่วันที่ที่ประชุมใหญ่ลงมติ

 (๖) ขอตรวจเอกสาร คัดเอกสาร หรือขอคัดรายการและรับรองสำเนาเอกสารของสมาคม จากนายทะเบียน

 (๗) มอบฉันทะเป็นหนังสือให้ผู้อื่นซึ่งมิให้สมาชิกเข้าร่วมประชุมใหญ่ และออกเสียงลงคะแนนแทนตนได้ ผู้รับมอบฉันทะคนหนึ่งรับมอบฉันทะได้คนเดียว

 (๘) ลงชื่อร่วมกันไม่น้อยกว่าหนึ่งในสี่ของจำนวนสมาชิกทั้งหมดร้องขอนายทะเบียนสั่งให้เลิกสมาคมพร้อมด้วยเหตุผล หรือร้องขอต่อศาลเพื่อให้ศาลสั่งให้เลิกสมาคม

 (๙) แสดงความจำนงต่อที่ประชุมใหญ่เพื่อเป็นผู้ชำระบัญชีในกรณีที่สมาคมต้องเลิกตามมติที่ประชุมใหญ่

 (๑๐) ลงชื่อร่วมกันไม่น้อยกว่าสองในสามของจำนวนสมาชิกทั้งหมดร้องขอต่อนายทะเบียนเพื่อแต่งตั้งผู้ชำระบัญชีคนใหม่แทนผู้ชำระบัญชีที่ได้ตั้งไว้

 (๑๑) อุทธรณ์ต่อสมาคม กรณีถูกคัดชื่อออกตามข้อ ๑๔ (๔)

 ข้อ ๒๒ สมาชิกมีหน้าที่ ดังนี้

 (๑) ปฏิบัติตามระเบียบ ข้อบังคับและคำสั่งของสมาคม

 (๒) ชำระเงินสงเคราะห์ให้เรียบร้อยภายใน ..... วัน นับแต่วันที่ได้รับแจ้งการตาย

ของสมาชิกหรือได้รับหนังสือแจ้งจากสมาคมให้ไปชำระเงิน

 (๓) เก็บรักษาสมุดชำระเงินประจำตัวสมาชิก หรือบัตรประจำตัวสมาชิก

 (๔) แจ้งการเปลี่ยนแปลงที่อยู่ ชื่อสกุล หรือวัน เดือน ปีเกิดต่อสมาคม ภายใน ..... วัน

นับแต่วันที่มีการเปลี่ยนแปลง

 (๕) แจ้งความประสงค์เป็นหนังสือตามแบบที่สมาคมกำหนดที่จะเปลี่ยนแปลงบุคคลผู้จัดการศพหรือผู้รับเงินสงเคราะห์

 (๖) ติดตามตรวจสอบข้อมูลข่าวสารการดำเนินกิจการของสมาคมผ่านทางสื่อสิ่งพิมพ์ สื่ออิเล็กทรอนิกส์ สื่อสังคมออนไลน์ หรือช่องทางการสื่อสารอื่นๆ ของสมาคมอย่างใกล้ชิด และอย่างสม่ำเสมอ

หมวด ๗

วิธีการจ่ายเงินค่าจัดการศพหรือค่าจัดการศพและสงเคราะห์ครอบครัว

ข้อ ๒๓ ในกรณีที่สมาชิกสมาคมฌาปนกิจสงเคราะห์ถึงแก่ความตาย ให้สมาคมฌาปนกิจสงเคราะห์จ่ายค่าจัดการศพ หรือค่าจัดการศพและสงเคราะห์ครอบครัวให้แก่บุคคลที่สมาชิกได้ระบุไว้ใน
ใบสมัครให้เป็นผู้รับเงินสงเคราะห์ และหรือเป็นผู้จัดการศพ ซึ่งต้องเป็นบุคคล ดังต่อไปนี้

 (๑) สามี ภริยา บุตร บิดา มารดา

 (๒) พี่น้องร่วมบิดามารดาเดียวกัน

 (๓) พี่น้องร่วมบิดาหรือมารดาเดียวกัน

 (๔) ปู่ ย่า ตา ยาย

 (๕) ลุง ป้า น้า อา

 (๖) ผู้อุปการะเลี้ยงดูหรือผู้อยู่ในอุปการะเลี้ยงดู

 ในกรณีไม่มีบุคคลที่สมาชิกระบุไว้ในใบสมัคร หรือมีบุคคลที่ระบุไว้ในใบสมัคร แต่ไม่อาจจัดการตามเจตนาของสมาชิกได้ หรือในกรณีที่สมาชิกไม่ได้ระบุบุคคลใดไว้ในใบสมัคร บุคคลตามวรรคหนึ่งอาจยื่นคำร้องต่อสมาคมฌาปนกิจสงเคราะห์ เพื่อขอเป็นผู้จัดการศพก็ได้

 เมื่อสมาคมฌาปนกิจสงเคราะห์ได้รับคำร้องตามวรรคสองและได้พิจารณาแล้วเห็นว่าบุคคลนั้นสามารถเป็นผู้จัดการศพของสมาชิกได้ ให้สมาคมฌาปนกิจสงเคราะห์จ่ายเงินค่าจัดการศพให้แก่บุคคลนั้น
แต่ถ้าสมาคมฌาปนกิจสงเคราะห์เห็นว่าบุคคลนั้นไม่สามารถเป็นผู้จัดการศพได้ หรือไม่มีบุคคลตามวรรคหนึ่ง
ยื่นคำร้องภายในระยะเวลาตามที่กำหนดไว้ในข้อบังคับ ให้สมาคมฌาปนกิจสงเคราะห์จัดการศพให้แก่สมาชิก
ที่ถึงแก่ความตายตามสมควรแก่ฐานานุรูปและประเพณีทางศาสนาของสมาชิกนั้น

เมื่อได้ปฏิบัติตามวรรคสามแล้วยังคงมีเงินค่าจัดการศพหรือค่าจัดการศพและสงเคราะห์ครอบครัวเหลืออยู่ ให้สมาคมฌาปนกิจสงเคราะห์จ่ายเงินส่วนที่เหลืออยู่ให้แก่บุคคลที่สมาชิกได้ระบุไว้ในใบสมัคร แต่ถ้าไม่มีบุคคลที่สมาชิกระบุไว้ในใบสมัคร ให้สมาคมฌาปนกิจสงเคราะห์จ่ายเงินดังกล่าวให้แก่บุคคลในวรรคหนึ่งตามลำดับก่อนหลัง โดยผู้ที่อยู่ลำดับก่อนย่อมตัดสิทธิผู้อยู่ลำดับหลัง ถ้ามีผู้อยู่ในลำดับเดียวกันหลายคน ให้สมาคมฌาปนกิจสงเคราะห์แบ่งเงินค่าจัดการศพ หรือค่าจัดการศพและสงเคราะห์ครอบครัวที่เหลืออยู่ให้แก่ทุกคนในสัดส่วนที่เท่ากัน หากไม่อาจแบ่งเงินให้แก่บุคคลใดได้ ให้เงินนั้นตกเป็นของแผ่นดิน

ข้อ ๒๔ สมาคมจะจ่ายเงินค่าจัดการศพ หรือค่าจัดการศพและสงเคราะห์ครอบครัวให้แก่ผู้จัดการศพและหรือผู้รับเงินสงเคราะห์ ดังนี้

 (๑) จ่ายเงินค่าจัดการศพ หรือค่าจัดการศพและสงเคราะห์ครอบครัวจำนวนทั้งหมดจากเงินสงเคราะห์ล่วงหน้าที่สมาคมได้เรียกเก็บล่วงหน้าจากสมาชิกตามข้อ ๒๐ โดยคำนวณจากจำนวนสมาชิกที่มีอยู่จริง ณ วันที่สมาชิกผู้นั้นถึงแก่ความตาย คูณด้วยอัตราเงินสงเคราะห์ตามที่กำหนดในข้อ ๑๗ ภายใน ๗ วัน
นับแต่วันที่ได้รับคำร้องขอโดยมีเอกสารประกอบการขอรับเงินที่สมาคมกำหนดถูกต้องครบถ้วน

 (๒) หากสมาคมยังจ่ายเงินค่าจัดการศพ หรือค่าจัดการศพและสงเคราะห์ครอบครัว
ไม่ครบถ้วนตามจำนวนที่คำนวณได้ใน (๑) ให้สมาคมจ่ายเงินส่วนที่เหลือทั้งหมด ภายใน ๙๐ วัน นับแต่วันที่
ได้จ่ายเงินดังกล่าวครั้งแรก

เอกสารประกอบคำขอรับเงินสงเคราะห์ มีดังนี้

(๑) ใบมรณบัตรฉบับจริง พร้อมสำเนาที่รับรองสำเนาถูกต้อง จำนวน ๒ ฉบับ กรณีใบมรณบัตร
สูญหายให้ใช้หนังสือรับรองการตายที่ออกโดยพนักงานเจ้าหน้าที่ตามกฎหมายว่าด้วยการทะเบียนราษฎรแทนได้

(๒) ทะเบียนบ้าน (ทร.๑๔) ฉบับจริงของสมาชิกที่เสียชีวิตที่ระบุว่า “ตาย” พร้อมสำเนา จำนวน
๒ ฉบับ

(๓) บัตรประจำตัวประชาชน หรือบัตรประจำตัวเจ้าหน้าที่ของรัฐของผู้จัดการศพ หรือผู้รับเงินสงเคราะห์ พร้อมสำเนาที่รับรองความถูกต้อง จำนวน ๒ ฉบับ

(๔) สำเนาใบสมัครสมาชิกที่ระบุชื่อบุคคลที่เป็นผู้จัดการศพหรือผู้รับเงินสงเคราะห์ หรือใบแจ้งเปลี่ยนแปลงชื่อผู้จัดการศพหรือผู้รับเงินสงเคราะห์ฉบับล่าสุด

(๕) หลักฐานอื่น ๆ

ข้อ ๒๕ สมาคมจะหักเงินสงเคราะห์ไว้เป็นค่าใช้จ่ายในการดำเนินกิจการ ในอัตราร้อยละ ....... ของเงินที่เรียกเก็บได้ (เป็นไปตามมติที่ประชุมใหญ่ แต่ทั้งนี้ ต้องไม่เกินอัตราที่กำหนดไว้ในกฎกระทรวงกำหนดอัตราหักเงินสงเคราะห์ พ.ศ. ๒๕๔๗)

หมวด ๘

การใช้จ่ายและการเก็บรักษาเงิน

 ข้อ ๒๖ สมาคมจะใช้จ่ายเงินในบัญชีเงินสะสมของสมาคมในการดำเนินกิจการ ดังนี้

1. ค่าเบี้ยประชุมสำหรับกรรมการที่มาประชุมคณะกรรมการ และค่าเบี้ยเลี้ยง
ค่าพาหนะ ค่าเช่าที่พักของกรรมการ กรณีไปปฏิบัติงานของสมาคมในฐานะกรรมการสมาคมในสถานที่อื่นนอกที่ตั้งสมาคม ตามจำนวนที่กำหนดในระเบียบของสมาคม
2. เงินเดือนค่าจ้าง และค่าล่วงเวลาของเจ้าหน้าที่สมาคม ตามจำนวนที่กำหนด
ในระเบียบของสมาคม
3. ค่าเบี้ยเลี้ยง ค่าพาหนะ และค่าเช่าที่พักของเจ้าหน้าที่สมาคม กรณีไปปฏิบัติงาน
ของสมาคมในสถานที่อื่นนอกที่ตั้งสมาคมตามที่ได้รับมอบหมาย ตามจำนวนที่กำหนดในระเบียบของสมาคม
4. เงินสมทบในฐานะนายจ้างตามพระราชบัญญัติประกันสังคม พ.ศ. ๒๕๓๓ และ
ค่าเครื่องแบบของเจ้าหน้าที่สมาคม ตามจำนวนที่กำหนดในระเบียบของสมาคม
5. ค่าใช้จ่ายที่จำเป็นในการจัดประชุมใหญ่ของสมาชิก
6. ค่าลงทะเบียนในการเข้าร่วมประชุม ฝึกอบรม สัมมนา ของกรรมการและเจ้าหน้าที่สมาคม กรณีที่ได้เข้าร่วมในการประชุม ฝึกอบรม สัมมนาที่เกี่ยวข้องโดยตรงกับการดำเนินกิจการของสมาคม
7. ค่าใช้จ่ายในการจัดซื้อที่ดิน อาคารและครุภัณฑ์ หรือการจัดจ้างก่อสร้างต่อเติมอาคารสำนักงานของสมาคม
8. ค่าเช่าที่ดิน และอาคารสำนักงานของสมาคม
9. ค่าใช้จ่ายในการจัดซื้อวัสดุใช้สิ้นเปลือง ค่าซ่อมแซม ค่าบำรุงรักษา และค่าเสื่อมราคา
10. ค่าใช้จ่ายด้านสาธารณูปโภค ได้แก่ ค่าน้ำประปา ค่าไฟฟ้า ค่าโทรศัพท์ และค่าไปรษณีย์
11. ค่าใช้จ่ายภาษีเงินได้ และค่าธรรมเนียมที่เกี่ยวกับการดำเนินกิจการของสมาคม
12. ค่าใช้จ่ายสำหรับผู้ทำบัญชี ผู้ตรวจบัญชี ผู้สอบบัญชี ผู้ชำระบัญชี และค่าใช้จ่ายใน
การเลิกสมาคม
13. ค่าพวงหรีด และค่าพิธีกรรมทางศาสนาของสมาชิกที่ถึงแก่ความตาย ตามจำนวนที่กำหนดในระเบียบของสมาคม
14. ค่าใช้จ่ายอื่น ๆ ตามที่ได้รับความเห็นชอบจากนายทะเบียนกลาง

ข้อ ๒๗ ค่าใช้จ่ายตามข้อ ๒๖ (๑) (๒) (๓) (๔) และ (๑๓) สมาคมต้องวางเป็นระเบียบ
และนำเสนอที่ประชุมใหญ่พิจารณาอนุมัติ และส่งให้นายทะเบียนพิจารณาให้ความเห็นชอบภายใน ๓๐ วัน และเมื่อนายทะเบียนอนุมัติแล้วจึงจะถือปฏิบัติได้

ข้อ ๒๘ เงินทุกประเภทที่สมาคมได้รับต้องนำฝากธนาคารของรัฐ หรือธนาคารพาณิชย์ หรือสหกรณ์ตามกฎหมายว่าด้วยสหกรณ์ในนามของสมาคม

เงินที่อยู่ในสมาคมให้แยกนำฝากเป็น ๒ บัญชี และห้ามมิให้มีการใช้จ่ายเงินข้ามบัญชี ดังนี้

1. บัญชีเงินสะสมของสมาคม โดยเป็นเงินที่สมาคมได้รับจากเงินค่าสมัคร เงินค่าบำรุง เงินที่
หักจากเงินสงเคราะห์ ดอกเบี้ย และเงินบริจาค และมีไว้เพื่อเป็นค่าใช้จ่ายในการดำเนินกิจการของสมาคมตามข้อ ๒๖ เท่านั้น

(๒) บัญชีเงินสงเคราะห์ของสมาชิก โดยเป็นเงินที่สมาคมรับจากสมาชิกเพื่อเป็นเงินสงเคราะห์ล่วงหน้า และรวมถึงเงินสงเคราะห์ค้างจ่ายที่ผู้รับเงินสงเคราะห์ของสมาชิกที่เสียชีวิตยังไม่ได้มาขอรับไป

การใช้จ่ายและการเก็บรักษาเงินสดของสมาคม ให้สมาคมเก็บรักษาเงินสดไว้เพื่อเป็นค่าใช้จ่าย
ที่จำเป็นเร่งด่วน ไม่เกิน ๓๐,๐๐๐ บาท (สามหมื่นบาทถ้วน) โดยค่าใช้จ่ายทั้งหมดของสมาคมให้จ่ายเป็นเช็ค
ของสมาคม หรือโอนจากบัญชีของสมาคมเข้าบัญชีของเจ้าหนี้ เว้นแต่กรณีที่ไม่อาจจ่ายเป็นเช็ค หรือโอนเข้าบัญชี จึงจะให้จ่ายเป็นเงินสดได้

ข้อ ๒๙ การอนุมัติใช้จ่ายเงิน และการเบิกถอนเงินจากบัญชีของสมาคมทุกครั้งทุกกรณีให้นายกสมาคมและกรรมการอื่นไม่น้อยกว่าสองคนในตำแหน่งอุปนายก เลขานุการ เหรัญญิก หรือกรรมการอื่น
ลงนามร่วมกันในการอนุมัติค่าใช้จ่าย และการเบิกถอนเงินจากบัญชีของสมาคมตามข้อ ๒๘

กรณีนายกสมาคมไม่อยู่หรือไม่สามารถปฏิบัติหน้าที่ได้ ให้อุปนายกหรือกรรมการอื่นที่ได้รับมอบอำนาจจากนายกสมาคมปฏิบัติหน้าที่นายกสมาคมแทน

 ข้อ ๓๐ เงินหรือผลประโยชน์ของสมาคมที่ได้รับมา หรือมีผู้บริจาค หรือดอกเบี้ยที่เกิดจาก
เงินฝากธนาคารในนามของสมาคม ต้องตกเป็นของสมาคมทั้งสิ้น

 ข้อ ๓๑ สมาคมจะแต่งตั้งบุคคลที่เหมาะสมเป็นผู้ตรวจบัญชี โดยความเห็นชอบของที่ประชุมใหญ่ และต้องรายงานผลให้คณะกรรมการทราบทุกเดือน ผู้ตรวจบัญชีจะได้รับค่าตอบแทน ตามที่สมาคมกำหนด

**หมวด ๙**

**การประชุมใหญ่**

ข้อ ๓๒ นับแต่จดทะเบียนจัดตั้งสมาคม ผู้เริ่มก่อการจะต้องนัดสมาชิกมาประชุมใหญ่สามัญครั้งแรกภายใน ๙๐ วัน เพื่อ

1. รับรองข้อบังคับทั้งฉบับ
2. เลือกตั้งคณะกรรมการและมอบหมายงาน
3. กำหนดอัตราเรียกเก็บเงินสงเคราะห์ล่วงหน้า
4. กำหนดการหักเงินค่าจัดการศพ หรือค่าจัดการศพและสงเคราะห์ครอบครัวไว้เป็นค่าใช้จ่าย
5. กำหนดจำนวนเงินเบี้ยเลี้ยง เบี้ยประชุม ค่าพาหนะ เงินหรือประโยชน์อย่างอื่น ทำนองเดียวกันให้แก่กรรมการ
6. เรื่องอื่น ๆ

 ในระหว่างที่ยังไม่ได้มีการประชุมใหญ่สามัญครั้งแรก ผู้เริ่มก่อการจัดตั้งสมาคมมีอำนาจหน้าที่
และความรับผิดชอบเช่นเดียวกับคณะกรรมการ

ข้อ ๓๓ สมาคมจะต้องเรียกประชุมใหญ่สามัญประจำปี ปีละหนึ่งครั้งภายใน ๑๒๐ วัน
นับแต่วันสิ้นปีปฏิทิน

1. รับทราบรายงานกิจการในรอบปีที่ผ่านมา
2. พิจารณาอนุมัติบัญชีรายได้ รายจ่ายและบัญชีงบดุล
3. เลือกตั้งคณะกรรมการชุดใหม่แทนคณะกรรมการเมื่อครบวาระหรือทดแทนตำแหน่งที่ว่าง
4. พิจารณาแก้ไขหรือเพิ่มเติมข้อบังคับ
5. เรื่องอื่น ๆ

ข้อ ๓๔ สมาคมจะเรียกประชุมใหญ่วิสามัญ ในกรณีที่ต้องขอความเห็นชอบหรือมติจากที่ประชุม
ในการดำเนินกิจการของสมาคม

1. คณะกรรมการเรียกประชุม
2. สมาชิกจำนวนไม่น้อยกว่าหนึ่งในห้าของจำนวนสมาชิกทั้งหมด หรือไม่น้อยกว่า
ห้าสิบคนลงชื่อร่วมกันร้องขอต่อสมาคมให้เรียกประชุมใหญ่วิสามัญเพื่อการใดการหนึ่ง ในกรณีที่สมาชิก
เป็นผู้ร้องขอ ให้สมาคมเรียกประชุมภายใน ๓๐ วัน นับแต่วันที่ได้รับคำร้องขอ ถ้าสมาคมไม่เรียกประชุม
ในระยะเวลาดังกล่าว ให้นายทะเบียนเรียกประชุมได้
3. นายทะเบียนสั่งให้เรียกประชุม

ข้อ ๓๕ สมาคมจะส่งหนังสือนัดประชุมใหญ่ไปยังสมาชิกทุกคนก่อนวันนัดประชุมไม่น้อยกว่าเจ็ดวัน หนังสือเชิญประชุมต้องระบุสถานที่ วัน เวลา และระเบียบวาระการประชุม พร้อมทั้ง รายละเอียดและเอกสารที่เกี่ยวข้องไปด้วย

ข้อ ๓๖ การประชุมใหญ่ต้องมีสมาชิกมาร่วมประชุมร่วมกันไม่น้อยกว่ากึ่งหนึ่งของจำนวนสมาชิกทั้งหมด หรือไม่น้อยกว่าหนึ่งร้อยคน จึงจะเป็นองค์ประชุม

ข้อ ๓๗ ในการประชุมใหญ่ สมาชิกคนหนึ่งมีเสียงหนึ่งในการลงคะแนน การวินิจฉัยชี้ขาดให้ถือเสียงข้างมาก ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

ข้อ ๓๘ การออกเสียงลงคะแนนในที่ประชุม (โดยเลือกปฏิบัติได้ในแต่ละวาระการประชุม)

1. ออกเสียงลงคะแนนโดยเปิดเผย ให้ใช้วิธียกมือ
2. ออกเสียงลงคะแนนลับ ให้ใช้วิธีกาบัตรลงคะแนน

การนับคะแนนเสียง ให้ที่ประชุมเลือกสมาชิกที่เข้าร่วมประชุมเป็นกรรมการนับคะแนนจำนวน
ไม่น้อยกว่าสามคน

ข้อ ๓๙ สมาชิกจะมอบฉันทะเป็นหนังสือให้ผู้อื่น ซึ่งมิใช่สมาชิกมาประชุมใหญ่ และออกเสียง
แทนตนได้ ผู้รับมอบฉันทะคนหนึ่งรับมอบฉันทะได้คนเดียว

ข้อ ๔๐ ในกรณีที่จะมีมติเรื่องใด ถ้าส่วนได้เสียของกรรมการหรือสมาชิกของสมาคมผู้ใด
ขัดกับประโยชน์ได้เสียของสมาคม กรรมการหรือสมาชิกของสมาคมผู้นั้นจะออกเสียงลงคะแนนในเรื่องนั้นไม่ได้

ข้อ ๔๑ ให้นายกสมาคมเป็นประธานในที่ประชุม ถ้านายกสมาคมไม่อยู่หรือไม่อาจปฏิบัติ
หน้าที่ได้ ให้อุปนายกปฏิบัติหน้าที่แทน ถ้าทั้งนายกและอุปนายกไม่อยู่หรือไม่อาจปฏิบัติหน้าที่ได้ให้ที่ประชุม
เลือกกรรมการคนใดคนหนึ่งขึ้นเป็นประธานในที่ประชุมเฉพาะการประชุมคราวนั้น

**หมวด ๑๐**

**คณะกรรมการ**

 ข้อ ๔๒ คณะกรรมการผู้ดำเนินกิจการของสมาคม โดยได้รับการเลือกตั้งระหว่างสมาชิกด้วยกัน
ในที่ประชุมใหญ่มีจำนวนไม่น้อยกว่า ๗ คน และไม่เกิน ...... คน ประกอบด้วยตำแหน่งนายกสมาคม เลขานุการ เหรัญญิก และกรรมการอื่น ๆ ตามที่เห็นสมควร และต้องมีคุณสมบัติ และไม่มีลักษณะต้องห้าม ดังต่อไปนี้

1. มีสัญชาติไทย
2. มีอายุไม่ต่ำกว่ายี่สิบห้าปีบริบูรณ์
3. มีวุฒิการศึกษาไม่ตํ่ากว่าชั้นประถมศึกษาปีที่ ๔
4. มีอาชีพเป็นหลักแหล่งและมีฐานะมั่นคง
5. เป็นสมาชิกของสมาคมฌาปนกิจสงเคราะห์.................
6. ไม่เป็นกรรมการของสมาคมฌาปนกิจสงเคราะห์อื่น
7. ไม่เป็นผู้มีความประพฤติเสื่อมเสีย หรือบกพร่องในศีลธรรมอันดี
8. ไม่เป็นภิกษุ สามเณร นักพรต หรือนักบวชในศาสนาใด
9. ไม่เคยถูกนายทะเบียนสมาคมฌาปนกิจสงเคราะห์ประจำท้องที่สั่งให้พ้นจากตำแหน่งกรรมการสมาคม
10. ไม่เคยถูกที่ประชุมใหญ่สมาคมฌาปนกิจสงเคราะห์ถอดถอนให้ออกจากตำแหน่งกรรมการ เพราะเหตุทุจริตต่อหน้าที่ หรือไม่เคยต้องโทษตามกฎหมายว่าด้วยการฌาปนกิจสงเคราะห์
11. ไม่เคยต้องโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดได้กระทำโดยประมาทหรือความผิดลหุโทษ
12. ไม่เป็นคนไร้ความสามารถ หรือคนเสมือนไร้ความสามารถ
13. ไม่เป็นบุคคลที่มีหนี้สินล้นพ้นตัว หรือบุคคลล้มละลาย
14. ไม่เคยถูกไล่ออก ปลดออก หรือให้ออกจากส่วนราชการ หน่วยงาน,ของรัฐหรือรัฐวิสาหกิจ หรือไม่เคยถูกนายจ้างเลิกจ้างเพราะเหตุทุจริตต่อหน้าที่

หน้าที่ของกรรมการแต่ละตำแหน่ง

นายกสมาคม ทำหน้าที่เป็นหัวหน้าในการบริหารกิจการของสมาคม ให้เป็นไปด้วยความเรียบร้อย ถูกต้องตามกฎหมาย ระเบียบ ข้อบังคับ และวัตถุประสงค์ของสมาคม เป็นผู้แทนสมาคมในการติดต่อกับบุคคลภายนอก และเป็นประธานในที่ประชุมคณะกรรมการ และการประชุมของสมาคม

อุปนายกสมาคม ทำหน้าที่เป็นผู้ช่วยนายกสมาคมในการบริหารกิจการสมาคมปฏิบัติตามที่นายกสมาคมได้มอบหมาย และทำหน้าที่แทนนายกสมาคมเมื่อนายก สมาคมไม่อยู่ หรือไม่สามารถปฏิบัติหน้าที่ได้

เลขานุการ ทำหน้าที่เกี่ยวกับงานธุรการของสมาคม นัดการประชุมกรรมการการประชุมใหญ่จดและรักษารายงานการประชุม ดำเนินการจดทะเบียนกรรมการ
จดทะเบียนแก้ไขหรือเพิ่มเติม ข้อบังคับและรายงานทะเบียนสมาชิก
บัญชีงบดุล ต่อนายทะเบียน และปฏิบัติตามคำสั่งของนายกสมาคม ตลอดจนทำหน้าที่เป็นเลขานุการในการประชุมต่าง ๆ ของสมาคม

เหรัญญิก มีหน้าที่เกี่ยวกับการเงินทั้งหมดของสมาคม เป็นผู้จัดทำบัญชี รายได้-รายจ่าย บัญชีงบดุลของสมาคม และเก็บเอกสารหลักฐานต่าง ๆ
ทางการเงิน บัญชีของสมาคมไว้ เพื่อการตรวจสอบรายงานฐานะการเงิน
และงบดุลของสมาคมต่อนายทะเบียน

นายทะเบียน มีหน้าที่จัดทำและรักษาทะเบียนสมาชิก ตลอดจนหลักฐานเอกสารต่าง ๆ เกี่ยวกับทะเบียนสมาชิก

 กรรมการ มีหน้าที่ตามที่นายกสมาคมมอบหมาย

 ตำแหน่งอื่น ๆ

 ข้อ ๔๓ วิธีการเลือกตั้งคณะกรรมการ ตามข้อ ๔๒ กระทำได้ ๔ วิธี (ให้สมาคมเลือกวิธีใด
วิธีหนึ่งเท่านั้น ที่จะระบุไว้ในข้อบังคับ)

 (๑) การเลือกตั้งกรรมการทั้งคณะ ให้สมาชิกในที่ประชุมใหญ่เสนอชื่อสมาชิกที่สมควรจะได้รับเลือกตั้งเป็นคณะ โดยมีสมาชิกอื่นในที่ประชุมรับรองไม่น้อยกว่า ๕ คน เมื่อไม่มีสมาชิกผู้ใดเสนอชื่อสมาชิกที่สมควรจะได้รับเลือกตั้งเป็นคณะกรรมการเพิ่มเติมอีก ก็ให้ถือเป็นมติของที่ประชุมใหญ่รับรองคณะกรรมการคณะนี้ หรือในกรณีที่มีสมาชิกเสนอชื่อสมาชิกที่สมควรจะได้รับเลือกตั้งเป็นคณะหลายคณะให้ประธานในที่ประชุมขอมติที่ประชุม โดยการออกเสียงลงคะแนน การวินิจฉัยชี้ขาดให้ถือเสียงข้างมาก

เมื่อที่ประชุมใหญ่เลือกตั้งคณะกรรมการแล้วจะมอบอำนาจให้คณะกรรมการเลือกตั้งกันเอง ดำรงตำแหน่งนายกสมาคม อุปนายกสมาคมเหรัญญิก นายทะเบียน เลขานุการ และกรรมการ อื่นๆ จนครบจำนวนที่กำหนด แล้วเสนอต่อที่ประชุมใหญ่หรือให้ที่ประชุมใหญ่เลือกตั้งกรรมการดำรงตำแหน่งทุกตำแหน่งก็ได้ โดยให้เป็นไปตามมติของที่ประชุมใหญ่

 (๒) การเลือกตั้งกรรมการเป็นรายบุคคลตามตำแหน่ง ที่มีกำหนดในข้อบังคับอันได้แก่ นายกสมาคม อุปนายกสมาคม เหรัญญิก นายทะเบียน เลขานุการ และกรรมการอื่น ๆ จนครบจำนวนที่กำหนดไว้ในข้อบังคับ โดยสมาชิกเสนอชื่อสมาชิกที่สมควรเป็นนายกสมาคม อุปนายกสมาคม กรรมการ และมีสมาชิกอื่นรับรองไม่น้อยกว่า ๕ คน ถ้ามีการเสนอชื่อสมาชิกที่สมควรเป็นนายกสมาคมเพียงคนเดียว ก็ให้ถือเป็นมติของที่ประชุมใหญ่รับรองผู้นั้นเป็นนายกสมาคม

หากมีการเสนอหลายคน ให้ประธานในที่ประชุมขอมติที่ประชุมโดยการออกเสียง ลงคะแนนการวินิจฉัยชี้ขาดถือเสียงข้างมาก และให้เลือกตั้งไปเช่นนี้จนครบจำนวนกรรมการทุกตำแหน่ง

 (๓) ให้สมาชิกเลือกตั้งตำแหน่งนายกสมาคม อุปนายกสมาคม เพียงสองตำแหน่งแล้ว มอบอำนาจให้นายกสมาคม อุปนายกสมาคม ร่วมกันทำการเสนอชื่อสมาชิกเป็นกรรมการ ตำแหน่งอื่น ๆ แทนจนครบจำนวนกรรมการ โดยให้เป็นไปตามมติที่ประชุมใหญ่

 (๔) เลือกกรรมการเป็นรายบุคคลจนครบจำนวนกรรมการ แล้วมอบอำนาจให้กรรมการที่ได้รับเลือกตั้งกันเองดำรงตำแหน่งต่าง ๆ ตามที่เห็นสมควรแล้วเสนอต่อที่ประชุมใหญ่ โดยให้เป็นไปตามมติของที่ประชุมใหญ่

ข้อ ๔๔ กรรมการของสมาคมไม่มีสิทธิได้รับเงินค่าจ้าง หรือค่าเบี้ยเลี้ยงในการมาปฏิบัติงานที่สำนักงานสมาคม และไม่มีสิทธิได้รับประโยชน์อย่างอื่นทำนองเดียวกันกับเงินค่าจ้าง หรือค่าเบี้ยเลี้ยงในการมาปฏิบัติงานที่สำนักงานสมาคมจากสมาคม

กรรมการที่มาประชุมอาจได้รับเงินค่าเบี้ยประชุมในวันที่มาร่วมประชุมคณะกรรมการ หรือได้รับเงินค่าเบี้ยเลี้ยง ค่าพาหนะ และค่าที่พัก กรณีไปปฏิบัติงานของสมาคมในสถานที่อื่นนอกที่ตั้งสำนักงานสมาคม ตามอัตราที่กำหนดไว้ในระเบียบโดยความเห็นชอบตามมติของที่ประชุมใหญ่ และส่งให้นายทะเบียนเพื่อพิจารณาให้ความเห็นชอบก่อน ทั้งนี้ ภายในกำหนด ๓๐ วัน

ข้อ ๔๕ คณะกรรมการที่ได้รับเลือกตั้งตามข้อ ๔๓ ให้อยู่ในตำแหน่งคราวละ ๒ ปี นับแต่วันที่
นายทะเบียนรับจดทะเบียน และจะดำรงตำแหน่งเกิน ๒ วาระติดต่อกันไม่ได้

 กรณีที่ไม่มีสมาชิกผู้ใดแสดงความจำนงอาสาเสนอตัวเข้าเป็นกรรมการ ให้ที่ประชุมโดยมติไม่น้อยกว่า ๒ ใน ๓ ของผู้มาประชุมให้ความเห็นชอบกรรมการที่ดำรงตำแหน่งครบ ๒ วาระแล้ว เป็นกรรมการต่อไปก็ได้

 คณะกรรมการที่ดำรงตำแหน่งครบตามวาระแล้ว ให้ปฏิบัติหน้าที่ต่อไปจนกว่านายทะเบียนจะรับ
จดทะเบียนคณะกรรมการชุดใหม่

 กรรมการที่พ้นจากตำแหน่งก่อนครบวาระ และนายทะเบียนได้แต่งตั้งผู้ดำรงตำแหน่งแทนให้อยู่ในตำแหน่งเท่ากับวาระที่เหลืออยู่ของผู้ซึ่งตนแทน

ข้อ ๔๖ ให้กรรมการของสมาคมพ้นจากตำแหน่ง ในกรณีดังต่อไปนี้

1. ครบกำหนดตามวาระ
2. ตาย
3. ลาออกโดยทำเป็นหนังสือต่อนายกสมาคม
4. ขาดคุณสมบัติตามข้อ ๔๒

ข้อ ๔๗ ให้มีการประชุมคณะกรรมการทุกวันที่ ...... ของทุกเดือน (หรือทุกวัน.......... แรกของเดือน) ในกรณีจำเป็นเร่งด่วนนายกสมาคมหรือกรรมการไม่น้อยกว่าครึ่งหนึ่งของจำนวนกรรมการทั้งหมดจะเรียกประชุมก็ได้

ข้อ ๔๘ การประชุมคณะกรรมการ จะต้องมีกรรมการมาประชุมไม่น้อยกว่าครึ่งหนึ่งของจำนวนกรรมการทั้งหมดจึงจะนับเป็นองค์ประชุม

ข้อ ๔๙ ให้นายกสมาคมเป็นประธานในที่ประชุม ถ้านายกสมาคมไม่อยู่หรือไม่อาจปฏิบัติหน้าที่ได้
ให้อุปนายกสมาคมเป็นประธานในที่ประชุม ถ้าทั้งนายกสมาคม และอุปนายกสมาคมไม่อยู่ หรือไม่อาจปฏิบัติหน้าที่ได้ ให้ที่ประชุมเลือกกรรมการคนใดคนหนึ่งทำหน้าที่ประธานในที่ประชุมการวินิจฉัยชี้ขาดให้ถือเสียงข้างมาก ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

ข้อ ๕๐ คณะกรรมการมีอำนาจและหน้าที่ในการดำเนินกิจการของสมาคม และให้รวมถึง

1. ดำเนินกิจการของสมาคมให้เป็นไปตามพระราชบัญญัติการฌาปนกิจสงเคราะห์
พ.ศ. ๒๕๔๕ กฎกระทรวง ประกาศ ระเบียบ ข้อบังคับ และมติของที่ประชุมใหญ่หรือกฎหมายอื่น
2. วางระเบียบในการปฏิบัติงานของสมาคมให้เป็นไปตามข้อบังคับ
3. ว่าจ้างแต่งตั้ง ถอดถอนเจ้าหน้าที่สมาคม
4. จัดทำและเก็บรักษาเอกสาร หลักฐานทางการเงินและบัญชี ทะเบียนสมาชิกและทรัพย์สินของสมาคม
5. ...................................

หมวด ๑๑

 การเลิกสมาคม และการชำระบัญชี

\_\_\_\_\_\_\_\_\_\_\_\_\_\_\_\_\_\_\_\_\_

ข้อ ๕๑ สมาคมย่อมเลิกด้วยเหตุใดเหตุหนึ่ง ดังต่อไปนี้

1. ประชุมใหญ่ลงมติให้เลิก
2. นายทะเบียนสั่งให้เลิก
3. ศาลสั่งให้เลิก

ข้อ ๕๒ ในกรณีที่นายทะเบียนสั่งให้เลิก กรรมการจำนวนไม่น้อยกว่ากึ่งหนึ่งของจำนวน กรรมการ ทั้งหมดของสมาคมสามารถยื่นอุทธรณ์ต่อปลัดกระทรวง โดยทำเป็นหนังสือยื่นต่อนายทะเบียน ภายในสามสิบวัน นับแต่วันที่ได้รับคำสั่งให้เลิก

ข้อ ๕๓ เมื่อสมาคมต้องเลิกไม่ว่าด้วยเหตุใด ๆ ให้มีการชำระบัญชีให้ที่ประชุมใหญ่พิจารณา
ตั้งผู้ชำระบัญชีโดยได้รับความเห็นชอบจากนายทะเบียนภายในสามสิบวัน นับแต่วันที่เลิก หรือนับแต่วันที่ปลัดกระทรวงมีคำสั่งให้ยกอุทธรณ์ในกรณีที่ที่ประชุมใหญ่ไม่อาจตั้งผู้ชำระบัญชี หรือนายทะเบียน
ไม่ให้ความเห็นชอบ ให้นายทะเบียนแต่งตั้งผู้ชำระบัญชีขึ้นทำการชำระบัญชีได้เมื่อนายทะเบียนเห็นสมควรหรือเมื่อสมาชิกจำนวนไม่น้อยกว่าสองในสามของจำนวนสมาชิกทั้งหมดร้องขอต่อนายทะเบียนนายทะเบียนจะแต่งตั้งผู้ชำระบัญชีคนใหม่แทนผู้ชำระ

ข้อ ๕๔ ให้คณะกรรมการและเจ้าหน้าที่ของสมาคมจัดการรักษาทรัพย์สินทั้งหมดของสมาคมไว้จนกว่าผู้ชำระบัญชีจะเรียกให้ส่งมอบ

ข้อ ๕๕ ผู้ชำระบัญชีต้องทำงบดุลของสมาคมส่งให้ผู้สอบบัญชีเพื่อตรวจรับรองว่าถูกต้อง
และอาจร้องขอให้นายทะเบียนตั้งผู้สอบบัญชีเพื่อตรวจสอบงบดุลได้ เมื่อผู้สอบบัญชีรับรองงบดุลแล้ว
ให้ผู้ชำระบัญชีเสนองบดุลต่อที่ประชุมใหญ่ เพื่ออนุมัติและเสนอต่อนายทะเบียนต่อไป

ข้อ ๕๖ เมื่อได้ชำระบัญชีแล้วถ้ามีทรัพย์สินเหลืออยู่ให้โอนไปให้สมาคมฌาปนกิจสงเคราะห์อื่นที่มีสำนักงานตั้งอยู่ในเขตพื้นที่เทศบาล/อบต. ............... ทุกสมาคม หากไม่มีให้โอนให้มูลนิธิหรือสมาคมที่มีวัตถุประสงค์เกี่ยวกับการกุศลสาธารณะ หากไม่มีให้เป็นไปตามมติของที่ประชุมใหญ่ ถ้ามิได้ระบุไว้ในข้อบังคับหรือที่ประชุมใหญ่มิได้มีมติไว้ ให้ทรัพย์สินนั้นตกเป็นของแผ่นดิน

 (ลงชื่อ) ผู้เริ่มก่อการจัดตั้งสมาคมฌาปนกิจสงเคราะห์

 ๑. .................................................. ๒. ..........................................................

 (...........................................) (..........................................)

 ๓. .................................................. ๔. ..........................................................

 (...........................................) (..........................................) ๕. .................................................. ๖. ..........................................................

 (...........................................) (..........................................) ๗. .................................................. ๘. ..........................................................

 (...........................................) (..........................................)